Nils Landgren (født 15. februar 1956) er en svensk funk- og jazztrombonespiller.

Landgren studerte klassisk trombone ved musikkskolen i Karlstad og ved universitetet i Arvika mellom 1972 og 1978. Etter å ha møtt folkejazzpionéren Bengt-Arne Wallin og trombonisten Eje Thelin ble Landgren overbevist om å begynne med improvisasjon og utvikling av sin egen stil.

Etter skolegangen flyttet Nils til Stockholm for å jobbe som en profesjonell trombonist. Han dro snart på turné med den svenske popstjernen Björn Skifs. Thad Jones inviterte Landgren i 1981 til å bli med som førstetrombonist i hans nye storbandprosjekt, «Ball of Fire». Siden den gang har Nils Landgren vært like innom de fleste musikkstiler; jazz, rock, soul, hiphop og storband-sesjoner. Han har spilt med ABBA, The Crusaders, Eddie Harris, Bernard Purdie, Wyclef Jean og Herbie Hancock.

I 1983 ble debutalbumet *Planet Rock* utgitt, etterfulgt av *Streetfighter* i 1984, *You are my nr 1* i 1985, *Miles from Duke* med Bengt-Arne Wallin i 1987, *Chapter Two 1* i 1987, *Chapter two 2* og *Follow your heart* i 1989. Mellom 1985 og 1987 var Landgren med som skuespiller, sanger, trombonist og danser i over 360 forestillinger av det svenske stykket *SKÅL* samt at han var med i flere TV-filmer som skuespiller.

I 1992 ble de første framføringene og opptakene av Nils Landgren sin «Unit» gjennomført. Hans gjennombrudd utenfor Skandinavia skjedde i 1994 på *Jazz Baltica*-festivalen i Salzau, Tyskland. Det var her «Unit» ble omdøpt til «Funk Unit». Albumet *Live in Stockholm* ble gitt ut dette året og var grunnlaget for samarbeidet med Siegfried Loch og hans label ACT.

I 2006 samarbeidet han med Stavanger Brass Band og Bugge Wesseltoft i forbindelse med *MaiJazz*.

Referanser
----------

1. ↑   Brockhaus Enzyklopädie, Brockhaus Online-Enzyklopädie-id landgren-nils, besøkt 9. oktober 2017[Hentet fra Wikidata]
2. ↑   Discogs, Discogs artist-ID 267921, besøkt 9. oktober 2017[Hentet fra Wikidata]
3. ↑   Karlstads universitet, «Hedersdoktorer», besøkt 11. juli 2020[Hentet fra Wikidata]
4. ↑  ballade.no MaiJazz 2006: Stavanger Brass Band m/Nisse Landgren uroppfører verk av Bugge Wesseltoft

Eksterne lenker
---------------

* (en) Offisielt nettsted Rediger på Wikidata

* (en) Nils Landgren – kategori av bilder, video eller lyd på Commons Rediger på Wikidata
* (en) Nils Landgren på Apple Music Rediger på Wikidata

* (en) Nils Landgren på Discogs Rediger på Wikidata

* (en) Nils Landgren på MusicBrainz Rediger på Wikidata

* (en) Nils Landgren på SoundCloud Rediger på Wikidata

* (en) Nils Landgren på Spotify Rediger på Wikidata

* (en) Nils Landgren på Songkick Rediger på Wikidata

* (en) Nils Landgren på Last.fm Rediger på Wikidata

* (en) Nils Landgren på Genius — sangtekster Rediger på Wikidata

* (en) Nils Landgren på AllMusic Rediger på Wikidata
* (en) Nils Landgren på Facebook Rediger på Wikidata

* Nils Landgren på YouTube Rediger på Wikidata

* Nils Landgren på Myspace Rediger på Wikidata
* 

  

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** MusicBrainz **·** Discogs **·** AllMusic
 |